Sugar Casino - 125€ bonus ja 55 ilmaiskierrosta |\nSugar Casino – 125€ bonus ja 55 ilmaiskierrosta\nTsekkaa kaikki parhaat kasinot!\nTutustu täällä Sugar Casinoon ja aloita vasta sitten pelaaminen! Löydät arvostelustamme kokemuksia, bonukset, ilmaiskierroksia sekä muun muassa tiedot verotuksesta.\nSugar Casinon bonuspaketti on melko perinteinen, mihin kuuluu sekä ilmaiskierroksia että talletusbonus. Lisäksi nettikasino tarjoaa viikottain uusia bonuksia sekä myös oman VIP-järjestelmän. Kokonaisuudessaan on kuitenkin sanottava, ettei bonukset nouse millään tavalla kärkitasoon – esimerkiksi isot yritykset (esim. Betsson ja Casumo) tarjoavat paljon parempia ensitalletusbonuksia sekä viikottaisia kampanjoita.\nSugar Casinon bonus on yhteensä 100% aina 125€ asti. Tämä tarkoittaa yksinkertaisesti sitä, että kun teet 125€ talletuksen, saat yhteensä 250€ pelirahaa. Lisäksi talletusbonarin päälle lyödään 55 ilmaiskierrosta.\nKierrätysvaatimukset (tai ”läpipeluu” ja ”ympäripyöritys” kuten Sugar Casinolla sanotaan) ovat melko karkeat. Sinun tulee nimittäin kierrättää bonus yhteensä 50-kertaisesti, ennen kuin voit tehdä kotiutuksen. Minimitalletus bonukselle on sen sijaan 10 euroa, joten tällä saralla mukaan pääsee kyllä pienemmälläkin panoksella.\nPelaajan tulee kierrättää vain bonus – eli talletussummaa ei tarvitse kierrättää. Jos siis talletat 10€ ,saat 20€ pelirahaa ja yhteensä sinun tulee pelata 500 euroa ennen ensimmäistä kotiutusta.\nIlmaiskierrokset jaetaan Sugar Casinolla legendariseen Starburst-peliin. Starburstin ilmaiskierrokset ovat käytettävissäsi samantien, kun teet ensimmäisen talletuksen.\nOn kerta kaikkiaan ihmeellistä, että ilmaiskierroksilla sen sijaan ei ole ilmaiskierroksia. Jos siis talletat vaikkapa 10€ , saat 55 ilmaiskierrosta Starburstiin ja nämä kierrokset ovat kierrätysvapaat.\nNäihin Sugar Casinon bonuksiin et tarvitse bonuskoodeja. Toisin sanoen, voit siis ainoastaan siirtyä sivustolle ja aloittaa pelaamisen.\nYleistä tietoa: Sugar Casino\nSugar Netticasino mainostaa itseään makeana vaihtoehtona, mutta kaikki makea kun ei aina ole aina hyväksi. Tarjolla ei ole todellakaan ainakaan turvallinen ksylitoli-makeinen, sillä Curacaon pelilisenssi löytyy taustalta. Curacaolle rekisteröidyt peliyhtiöt ovat tunnettu imelistä bonuksista, mutta hieman heikoista turvallisuus- ja kuluttaja-palveluistaan.\nSugar Casinon sivusto on äärimmäisen ruma ja todella kankea. Kaikkea näkyvissä olevaa peittää vahva violetinväri. Lisäksi suomenkieli on monin osin melko kyseenalaista, mikä ei ainakaan nosta sivuston osakkeita meidän silmissämme. Samalla hoono soomi ikävä kyllä herättää epäilyksen varjon myös sivuston luotettavuudelle, mitä jo aiemmin tahrasi rankat kierrätysvaatimukset bonuksissa.\nSivusto avattiin vuonna 2015 ja sen omistaa Flavidus Ltd. Ikävä kyllä juuri tämä kyseinen peliyhtiö ei ole luonut mitään menestystarinoita aiemmin, joten meillä on hyvin vähän sanottavaa tästä yrityksestä. Sugar Casinon lisäksi Flavidus Ltd omistaa muun muassa Adrenaline Casinon, mikä on myös astetta kyseenalaisempi tapaus.\nJos negatiivisia asioita, niin positiivisia seikkojakin toki löytyy! Pelivalikoima netticasinolla on nimittäin kerta kaikkiaan loistelias. Mukana on yhteensä yli 1000 erilaista peliä, millä pääsee nopeasti vauhtiin!\nPeleistä vastaa pelinvalmistajista parhaimmat, sillä mukana on sekä NetEntertainmentin että Microgamingin pelit. Lisäksi voit pelata myös 1×2-gamingin, Ezugin ja Oryxin pelejä. Nämä kaikki kolme pelinvalmistajaa ovat takuulla suomalaispelaajille reilusti harvinaisempia, joten mikäli haluat jotain täysin uutta kokemusta, voit kokeilla Sugaria tältä kantilta.\nKolikkopelit ovat casinolla totta kai tärkeimmässä osassa, mutta muutakin pelattavaa toki löytyy. Pöytäpelejä on reilusti yli sata ja kaikki kuuluvat netin parhaimmistoon. Lisäksi mukana on myös pari jackpot-pöytäpeliä.\nMyös videopokerit kuuluvat tämänkin netticasinon tarjontaan. Saat kokeilla onneasi useammassa pelissä, mitkä löydät kategorian ”muut pelit” -alta. Tämä kategoria pitää sisällään myös monia täysin hassahtaneita pelejä, joista et varmasti ole ennen kuullut. Esimerkiksi virtuaaliset urheilupelit ovat hyvin hämmentäviä.\nJättipoteista suurimmat ovat usein Microgamingin peleissä. Sekä Mega Moolah että Mega Moolah Isis –jättipottipeleissä potit nousevat usein jopa kymmeniin miljooniin euroihin. Voit siis voittaa yhdellä vaivaisella pyöräytyksellä koko loppuelämäsi kasinovoitot!\nYhteensä jackpot-pelejä on päälle viisikymmentä (50 kpl), mutta taso ei ole päätähuimaava. Esimerkiksi Net Entertainmentin jackpot-pelit puuttuvat kokonaan listoilta, mikä aiheuttaa harmaita hiuksia. Kymmenissä peleissä jackpot onkin vain noin 200-1000€, mikä nyt ei oikein hetkauta mihinkään suuntaan.\nNettikasinolta löytyy totta kai myös livecasino, kuten 2010-luvun vaatimuksiin kuuluu. Pystyt pelaamaan oikeita jakajia vastaan suosituimmissa peleissä: ruletti, blackjack ja baccarat. Lisäksi tarjolla on vielä yksi pöytä, missä pystyt pelaamaan Casino Holdem -peliä oikealla jakajalla. Viimeiseksi mainittu peli onkin kerännyt reilusti suosiota ja noussut yhdeksi pelatuimmista peleistä nettikasinoiden saralla.\nMobiilikäyttäjiä ei varsinaisesti hemmotella Sugar Casinon sivuilla. Tarjolla ei ole mitään uutta sekä ihmeellistä, mutta ainakin kaikki peruspalvelut ovat kunnossa.\nPystyt siis pelaamaan Sugar Casinolla myös mobiilissa – esimerkiksi puhelimella tai tabletilla. Käyttäjäystävällisyys ei ole kuitenkaan sillä kaikista korkeimmalla tasolla ja esimerkiksi monet muut suomalaiset nettikasinot tarjoavat parempia alustoja puhelimella pelaamiseen.\nTalletusvaihtoehdot sivustolla ovat varsin hyvät. Suurin osa vaihtoehdoista ovat toki suomalaisten kannalta täysin turhia. Trustly-palvelun avulla pystyt tekemään talletuksia verkkopankkitunnuksillasi. Lisäksi voit tallettaa mm. luottokorteilla (Visa/Mastercard) sekä nettilompakoista.\nTalletusvaihtoehtoja on vähemmän, mutta se on hyvin yleistä netticasinoilla. Nostovaihtoehtoja ei tarvitse niin paljon, sillä yleensä aina käytetään vain kahta tapaa: joko suoraa pankkisiirtoa suomalaiselle pankkitilille tai sitten nettilompakoita. Sugar Casinolla nämä molemmat ovat kunnossa.\nSugar Casino – Suomi\nSivusto toimii suomeksi – vaikkakin melko huonolla suomella. Suurin ongelma on kuitenkin pelilisenssin saralla – nimittäin Curacaon pelilisenssi ei takaa verovapaita voittoja. Tämä on totta kai suuri huoli suomalaispelaajalle, sillä lähes kaikki muut nettikasinot tarjoavat aina verovapaat voitot.\nMuutenkin palvelut ovat ehkä enemmän suuntautuneet muualle, joten voimme suositella kenties jotain muuta suomalaiskasinoa. Niitä löytyy esimerkiksi kattavasta listastamme: kaikki nettikasinot.\nKokemuksia Sugar Casinosta:\nEi mikään nettikasino varmaan vedä aivan puhtaalla opilla, mutta kyllä se vaan sitten ärsyttää pirusti, jos sivuilla on kirjoitusvirheitä. Käyttäjäkokemus laskee reilusti, koska sivuilla on niin heikko suomenkieli tarjolla! Lukijamme eivät muutenkaan ole aivan luottaneet sivustoon.\nSugar Casino käyttäjäkokemuksia:\n”Curacaon lisensoimilla sivustoilla en suosisi pelaamaan sen enempää.”\n”Sivusto tökkii ja bonus-ehdot olivat melko rajut! En ehkä pelaisi tällä sivustolla.”\n”Kävin kokeilemassa tämän nettikasinon bonuksen. Sivusto toimi oikein hyvin ja sain myös kotiutukseni kotiin. Pelivalikoima oli melko hyvä, joten tältä osin ei valittamista.”\nPeriaatteessa Sugar Casino toimii jokaisella osa-alueella, mutta periaatteessa taas ei. Ennen kaikkea luotettavuus kärsii huonon suomenkielen sekä pelilisenssin vuoksi. Emme suosittele ainakaan aloittelijoille. Kokeneet pelimiehet voi käydä koijaamassa bonukset pois, kunhan vain lukeaa sääntöehdot tarkkaan.\nAlla on vielä eritelty Sugar netticasinon ominaisuuksia osa-alueiden mukaan.\nAsiakaspalvelu - 50%\nBonukset - 40%\n10 Bet – mukava bonuspaketti


Lähidemokratiatoimikunta myöntää tunnustuspalkinnon ansioituneelle lähidemokratiatoimijalle - Ehdota tunnustuspalkinnon saajaa\nLähidemokratiatoimikunta myöntää tunnustuspalkinnon keväällä 2021 valtuustokaudella 2017-2021 ansioituneelle lähidemokratiatoimijalle. Tunnustuspalkinto on myönnetty valtuustokausittain. Edellisellä valtuustokaudella palkinnon sai Ystävällisesti Ylikiiminki asukasyhdistys ry.\nTunnustuspalkinto myönnetään toimijalle, joka on ansioituneesti ja konkreettisesti edistänyt lähidemokratiatyötä Oulussa. Toimija on toteuttanut Oulun kaupungin vuorovaikutussuunnitelman 2019-2021 mukaista toimintaa ja toiminut Oulun kaupungin arvojen – rohkeus, reiluus ja vastuullisuus – mukaisesti.\nVuorovaikutussuunnitelmassa määritellään, että Oulussa on tavoitteena, että kaikki kokevat tulevansa kuulluiksi ja ymmärretyiksi ja kaikilla on samat mahdollisuudet toimia, osallistua ja vaikuttaa asuinalueella ja koko kaupungissa. Keskinäiseen arvostukseen perustuvat vuorovaikutus edistää elinvoimaista kaupunkia. Yhteisöllisyys ja hyvinvointi syntyvät reilusta asenteesta ja ratkaisujen etsimisestä yhdessä erilaisten toimijoiden kanssa.\nTunnustuspalkinnon saajaa voi ehdottaa sähköpostilla 19.3.2021 mennessälähidemokratiatoimikunnan esittelijälle Pasi Laukalle (pasi.laukka(at)) ja sihteerille Marianna Juntille (marianna.juntti(at)). Viestissä tulee olla myös perustelut tunnustuspalkinnon myöntämiselle.


Ressu ja Jussi yhteiskeikalle Finlandersin kanssa: "Kovassa iskussa ollaan!" - Uutiset - Iskelmä\nRessu ja Jussi yhteiskeikalle Finlandersin kanssa: "Kovassa iskussa ollaan!"\n23.09.2015 10:18 - Anna Hopi\nIskelmäkeskiviikkoristeilyllä punottiin suunnitelmia tulevaisuutta varten, ja pian fanit pääsevät todistamaan Ressulta ja Jussilta sekä Finlandersilta ennennäkemätöntä keikkaa.\nRessu ja Jussi -kokoonpanon Jussi Rainio ja Finlandersin Jussi Lammela saivat yhteistuumin Iskelmäkeskiviikkoristeilyllä kullanarvoisen idean.\n- Ehdotin yhteistä konserttia Turussa ja Jussi Rainio oli myöntyväinen. Hänen silmissään pilkahti lämmin häivähdys, kertoi Lammela Iskelmälle.\n- Jussit tunnistaa aina tällaisesta pilkahduksesta ja olet ihan oikeassa siinä, Rainio myönsi.\n- Vedettäisiin toistemme biisejä vähän isommlla kokoonpanolla, hekin saisi kerrankin torvetkin taakseen. Se on tällainen Turku Strikes Back -tyyppinen juttu, Lammela heitti.\n- No ei tässä Turun tarvitse mitään takaisin iskeä, ollaan me sen verran kovia tyyppejä kuitenkin. Iskussa ollaan ja torvia riittää takana, kun me Ressun kanssa esiinnytään. Ne eivät kylläkään soi, nauroi Rainio.\nMiehet pohtivat jopa yhteisen kiertueen järjestämistä.\n- Tämä ensimmäinen keikka on nyt alkulaukaus sellaiselle. Voidaan ottaa Matti ja Teppo lämppäri bändiksi, heitti Lammela.\nRessu Redford Finlanders Jussi Rainio ressu & jussi


MadBoy REMIX-35 mikseriä voi jo kutsua ultimaattiseksi karaokemikseriksi.\nOlipa laitteistosi kokoonpano lähes mikä tahansa, REMIX-35 on oikea valinta täydentämään sitä. Langattoman Bluetooth-yhteyden, sekä monipuolisten ääniliitäntöjen ansiosta mikserin liittäminen kodin äänentoistoon onnistuu aina.\nREMIX-35 tapauksessa on ehkä väärin puhua siitä pelkästään karaokemikserinä, sillä se soveltuu ominaisuuksiensa puolesta moneen erilaiseen käyttöön. Yksi merkittävä uusi ominaisuus on mikrofonien kierronesto. Mikäli mikrofonin ääni on alkamassa kiertämään, REMIX-35 estää kierron vaimentamalla kiertävän taajuuden lähes huomaamattomasti. Tämän ominaisuuden vuoksi sen käsittelyyn soveltuu kokemattomampikin henkilö. Mikseri onkin esimerkillisen hyvä esim. puhetilaisuuksien pitoon tai vaikkapa julkisen tilan äänentoiston hallintaan.\nMikserin helppoa käyttöliittymää kontrolloidaan 2,6" näytöltä. Voit käyttää sitä perusasetuksilla tai edistyneempänä käyttäjänä voit halutessasi säätää useita eri parametrejä. Esimerkkinä voisimme mainita kaikujen, EQ:n ja mikrofonien herkkyyden hienosäätämisen. Luonnollisesti REMIX-35 on muiden MadBoy® miksereiden tapaan varustettu loistavalla TONER-sävelkorkeudensäädöllä ja korkealaatuisella DSP-efektiprosessorilla.\nKoko paketin kruunaa selkeä kaukosäädin, jolla mikserin kontrollointi sujuu vaivattomasti.\n2,6" näyttö helppokäyttöisellä käyttöliittymällä\nKaksi RCA-ulostuloa vahvistimen tai aktiivikaiuttimien kytkemiseksi\nMitat: 7,9 cm (k) x 43 cm (l) x 25,5 cm (s)\n- 4 x RCA-sisääntuloa\n- 1 x Digitaalinen Optinen Toslink- sisääntulo (S/PDIF, PCM, 32-96 kHz)\n- 4 x RCA-sisääntulo


Aleksanterinkatu 14 H , 06100 Porvoo, VH 985 000 € | Maison Luumi\n225.0 m² paritalo 5h+avok+rt+kirj+s+2xkph, at+kellaritilat — 985 000 €\nAleksanterinkatu 14 H\nYksilöllistä asumista parhaimmillaan, tunnelmaa tulviva koti uskomattomalla sijainnilla aivan Porvoon keskustassa. Näyttävä ja laadukas ”piilopirtti”, jossa on runsaasti luonnetta ja poikkeuksellisen hienoja yksityiskohtia.\nKahden kerroksen asuintilat jakaantuvat luontevasti käyttötarkoituksiensa mukaan muodostaen toimivan ja kodikkaan pohjaratkaisun, jota isot ikkunat kehystävät. Talo on arkkitehtuuriltaan mielenkiintoinen ja noteerattu useissa alan julkaisuissa.\nTyylikkään avokeittiön suunnittelussa on otettu huomioon ergonomia ja arjen käytännöllisyys monella tavalla. Graniittitasot ja Mielen kodinkoneet takaavat käyttömukavuuden vuosiksi eteenpäin. Avara ruokatila kokoaa perheen yhteen ja keittiön jatkeena oleva katettu terassi toimii isompienkin juhlien näyttämönä. Olohuoneesta terassille johtavien liukuovien ansiosta syntyy vaikutelma, että sisä- ja ulkotilat ovat yhtä. Iso terassi tuo taloon lisää sisustuksellista oleskelutilaa -tämän helpompaa piha-aluetta et löydä mistään.\nKauniit portaat johtavat yläkertaan, missä tilavat makuuhuoneet houkuttelevat viihtymään myös ylhäällä. Täälläkin on panostettu esteettisyyteen ja käytännöllisyyteen: päämakuuhuoneen oma wc ja tuuletusparveke siitä muutamana esimerkkinä. Pyykkihuolto on myös oivallisesti sijoitettu samaan kerrokseen makuuhuoneiden kanssa.\nUudenveroinen talo lämpenee luonnollisestikin maalämmöllä ja tontti on oma eli asumiskustannukset ovat kohtuulliset ympäri vuoden. Pysäköinnistäkään ei tarvitse huolehtia, sillä kokonaisuuteen kuuluu tilava autohalli perheen autoille. Kellarin ruhtinaallisen isot lämpimät säilytystilat (n.40m2) muuntautuvat tarvittaessa vaikka kuntosalikäyttöön.\nTeräsrunkoinen rakennus sijaitsee katseilta piilossa, tunnelmallisten puutalojen sisäpihan puolella. Talo edustaa modernia asumista ja vanhan Porvoon tunnelmaa täydellisessä symbioosissa.\nAinutlaatuinen idylli keskellä kaupunkia voi nyt olla sinun,\nNettiportaalien tiedot ovat rajalliset. Tilaa virallinen esite välittäjältä.\nSeuraa meitä Instagramissa @maisonluumi ja saat aina ensimmäisten joukossa tiedon uusista myyntikohteistamme.\nSijainti: Porvoo Keskusta\nVelaton hinta: 985 000 €\nRakentaminen aloitettu: 2008\nKuvaus: 5h+avok+rt+kirj+s+2xkph, at+kellaritilat\nTilojen kuvaus: Kellarikerroksessa on puolilämmin autohalli, jossa yhteensä 7 autopaikka, 3,5 autopaikkaa per paritalohuoneisto. Lisäksi lämpimät varastotilat. Hallinnanjakosopimuksen mukaan kellarikerros on paritalon osapuolten yhteisessä hallinnassa, lukuun ottamatta kummankin huoneiston omaa varastotilaa.\nPinta-ala: 185.0 m²\nKokonaispinta-ala: 225.0 m²\nLisätietoa maksuista: Lämmitys n. 120,00€ / kk\nKiinteistövero 1 262,42€ / 2021\nVesi ja jätevesi n. 50,00€ / kk\nPuhtaanapito n. 23,00€ / kk (seka- ja biojäte, kesällä biojäte tyhjennetään useammin)\nAutotallin lämmitys n. 98,00€ / kk, sisältää ajoliuskan lämmityksen talvella.\nTalvikunnossapito (lumen luonti ja hiekoitus) marras-joulukuu 2020\nn. 32,00€, kertakäynti 6,50 €.\nSähkönkulutus 11 654 kWh / 2020\n(kahden hengen talous)\nTontin pinta-ala: 1872.0\nKuvaus: Keittiössä puusepän mittatilaustyönä tehdyt korkeakiiltoiset valkoiset laakaovelliset kaapistot. Kaksi integroitua , jääkaappi/pakastinta, induktioliesi, erillisuuni ja höyryuuni, liesituuletin hormiin. Lautaslämmitin, astianpesukone. Kodinkoneet Miele. Työtasot Kurun graniittia.\nKuvaus: Yläkerrassa saunan yhteydessä ikkunallinen pesuhuone, jossa kaksi suihkua, allastaso sekä suojaisa wc-istuin.\nAlakerrassa kylpyhuone, jossa ikkuna, suihku, allastaso ja wc-istuin.\nKuvaus: Sähkökiuas ( IKI).\nKuvaus: Erillinen wc toisessa kerroksessa, molemmissa kylpyhuoneissa wc-istuin.\nKuvaus: Yläkerran pesuhuoneessa paikka pesutornille. Siivousvälinekaappi alakerran kylpyhuoneessa.\nKuvaus: Valoisa olohuone, jossa runsaasti ikkunaseinää. Olohuoneen yhteydessä ruokailutila sekä avokeittiö. Takka.\nKuvaus: Yläkerrassa kolme – neljä makuuhuonetta oman tarpeen mukaan. Päämakuuhuoneessa oma wc ja käynti omalle parvekkeelle.\nLisätietoja palveluista: Lähin ruokakauppa Sale n. 300 m. Citymarket ja K-Market (2 kpl) n. 500m,\nNäsin S-Market n. 1 km.\nPäiväkoti: Päiväkoti Puisto n. 200 m, ruotsinkielinen päiväkoti Sagobacken n. 500 m.\nKoulut: Keskuskoulu n. 450 m, Linnankosken lukio n. 200 m.\nLiikenneyhteydet: Linja-autoasema n. 200m.


Papinniemen Metsästäjät ry:n kotisivut\nPapinniemen Metsästäjät ry.\nTervetuloa Papinniemen Metsästäjät ry:n kotisivuille!\nPapinniemen Metsästäjien toiminta sai alkunsa vuonna 1977, jolloin perustettiin Juha Karvosen hirviseurue. Seurueen jäsenistä monet harrastivat myös muuta metsästystä, jolloin yhtenäisten pienriistan metsästysalueiden tarve tuli esille. Myös pienimuotoista riistanhoitotyötä harrastettiin jo seurueena toimiessamme.\nSeuran perustamiskokous pidettiin 14.6.1993 Arvi Rummukaisen talossa Riihilahdessa. Tässä kokouksessa 7 henkilöä allekirjoitti perustamiskirjan ja liittyi seuran jäseneksi. Perustamisvuonna seuraan hyväksyttiin 21 jäsentä. Tällä hetkellä seurassa on 26 jäsentä ja 3 koejäsentä. Suomen Metsästäjäliiton Suur-Savon piirin jäseneksi liityimme v.1996.\nMetsästysmaata seuran käytössä on hirvenmetsästykseen noin 5400 ha ja pienriistan metsästykseen n. 5000 ha. Luutsalon saari (n. 1200 ha) kuuluu erityisenä alueena metsästysmaihimme. Siellä meidän tukikohtanamme toimii hirrestä rakennettu kota ja hirvijahtiaikaan myös laavu. Saareen kulkemista varten meillä on kaksi venettä ja lautta. Jäsenistöstämme noin kolmasosa osallistuu hirvijahtiin.\nSeuramme varsinaisena tukikohtana toimii Kuhalan kiinteistö, jossa olimme toimineet jo kauan vuokralla. Vuonna 2011 hankimme Kuhalan omistukseemme. Kiinteistön vuosihuollot ja hirvenmetsästyksen passipaikkojen kunnostus ovat suurin talkootyöponnistus vuosittaisessa toiminnassa. Vuosittain järjestämme myös hirvipeijaiset maanvuokraajille ja kyläläisille.\nSeuramme osallistuu RKTL:n vuosittaisiin riistakolmiolaskentoihin. Olemme myös mukana kenneltoiminnassa mm. siten, että seuramme alueet ovat käytettävissä koirakokeiden haukkumaastoina.\nKanalintukannat ovat tällä hetkellä elpymässä, mutta jäniskanta on heikko ja seuran jäsenet ovat jopa rajoittaneet metsäjäniksen metsästystä; rusakkokanta kasvaa. Vesilintukanta on heikko karuista rannoistamme johtuen. Pienpetokantoja pyritään pitämään kurissa pääasiassa loukku- ja rautapyynnillä, ja sillä saralla kaivattaisiin lisää aktiivisuutta. Suurpedoista karhuja ja susia liikkuu seuramme alueella satunnaisesti. Ilveskanta sen sijaan on runsas, mikä osaltaan vaikeuttaa orastavan kauriskannan lisääntymistä. Uusimpana tulokkaana riistakantaamme on tullut villisika. Seuramme myy vuosittain rajoitetun määrän pienriistalupia ulkopuolisille, ottaen huomioon riistakantojen kestävyyden.\nSeuramme toimintaperiaate on vaalia alueellamme monipuolista ja elinvoimaista riistakantaa. Näin pystymme tarjoamaan jäsenistöllemme yhden arvokkaimmista harrastusmahdollisuuksista. Seuramme tulevaisuuden kannalta on myös tärkeää, että saamme jäseniksemme metsästysharrastuksesta kiinnostuneita nuoria.\nYhteystiedot ja 2014 tapahtumat päivitetty\n© 2019 Papinniemen Metsästäjät ry.


Ajatuksia elämästä ja säästämisestä: Vähemmän sitä säästämistä...\nVähemmän sitä säästämistä...\nTämä kuukausi on mennyt kuluttamisen merkeissä. On ollut tiedossa olleita ylimääräisiä menoja ja sitten sellaisia, että selaanpa tori.fi:tä jos siellä olisi kuopukselle sopivaa sänkyä ja siellähän oli. Lapsi on kyllä aivan rakastunut uuteen sänkyynsä (sellainen puoliparvi), vaihtaa näemmä vaatteetkin siellä :D. Sänky oli huonommassa kunnossa, mitä kuvat antoivat ymmärtää, mutta on täyspuinen ja ihan jämäkän oloinen. Jospa sillä mentäisiin seuraavat pari vuotta. Lapselle on myös tilattu silmälasit, jotka tulivat hiukan halvemmaksi kuin ajattelin. Toisaalta kaverisynttärit tarjoiluineen (otin suuren vierasmäärän takia tilan muualta ja sekin tietysti maksoi) tulivat paljon kalliimmaksi, mitä olin niihin budjetoinut. Tulevalla viikolla tulee vielä maksuun tuo synttärien tilavuokra ja ajattelin hemmotella itseäni kampaajalla. Hiukset ovat aivan ylimittaiset ja latvat huonossa kunnossa. En ole värjännyt hiuksia pitkään aikaan, mutta pelkästään leikkauskin maksaa tänä päivänä (luottokampaajalla) 35-40 euroa. Nyt on takana niin säpäkkä viikko töissä ja arjessa ja alkuviikko menee vielä samoissa merkeissä, että jotakin palkintoa näistäkin :).\nEnsi viikolle olen varannut kirppispöydän ja illalla olisi tarkoitus alkaa hinnoittelemaan tuotteita. Pöytävuokra oli 27 euroa ja toivottavasti pöytä tuottaisi sen päälle jonkun 40-50 euroa. Myytävänä ei ole kovin arvokasta tavaraa, vaan tuommoista yleistä sälää ja muutama vaate, jotka haluaisin kiertoon. Kaikki ylimääräinen tulo on silti kotiinpäin tässä tilanteessa.\nOlen löytänyt taas uusia mielenkiintoisia säästö/talousblogeja, kuten Puudelinberberi. Ja innostuin tekemään uuden Excel-lehden tuloista, menoista ja veloista. Edellinen olikin vähän huonosti järjestelty, koska olin lisäillyt sinne sekavasti uusia kohtia. Jaottelin nyt erikseen kuukausittaiset menot, kuukausittaisen velanmaksun ja mitä laitan säästöön. Ilman noita velkoja olisi säästöprosenttikin lähes kaksinkertainen. Mietiskelin sellaista, että voisin yrittää säästää vähän ylimääräistä ja tehdä sillä ylimääräisiä lyhennyksiä velkoihin eli niinä kuukausina, kun saan kahdet lisät laittaisin säästöön 50 euroa enemmän. Jotenkin pitäisi muutenkin yrittää järkeistää noita ylimääräisiä menoja. Kahden lapsen kanssa se vaan tuntuu usein hankalalta, kun niitä ylimääräisiä menoja vaikuttaa vain putkahtelevan jostakin. Mutta ehkä pitäisi jatkossa tarkemmin punnita noita hankintoja. Ainakin Visa-lasku on ensi kuulle lupaavasti vain 16 euroa, odottelen e-laskua nettipankkiin ja sen jälkeen pitääkin tilata lisää vitamiineja (tulevat sitten maksuun huhtikuussa).\nTähän aikaan vuodesta alan olla aina aika kyllästynyt talveen. Nyt on ollut kauniita ja aurinkoisia päiviä, mutta silti! Tuulta ja pakkasta, en tykkää. Tulevalla viikolla pitäisi alkuhässäkän jälkeen olla runsaasti vapaata aikaa. Taidan siis kääriytyä sohvalle peiton alle ja hyvän kirjan äärelle. Jospa se kevät vähitellen löytäisi tännekin.\nLähettänyt Haaveileva siili klo 19.34\nNimetön 26. helmikuuta 2017 klo 22.32\nHei, täälläkin on kirppisviikko meneillään! Tosin meillä kirppispöytä 6+1 myyntipäivää maksoi 51 euroa + 3,5% provisiota myynnistä.\nHaaveileva siili 27. helmikuuta 2017 klo 9.09\nMutta sullahan oli tullut jo ekana päivänä hurjasti myyntiä :). Hinnoittelin illalla tavaraa ja alkoi tuntua, että pääsenkö edes omilleni :D. No harrastus sekin, että pitää kirppispöytää viikon...\nNimetön 28. helmikuuta 2017 klo 21.55\nJoo, pakko myöntää että hyvin meni tuo ensimmäinen päivä! Sen vuoksi otinkin vielä tuon toisen ylimääräisen lauantain, jolle meinasn kaikelle jäljellä olevalle lätkäistä vielä -50% hintalapun .\nTosiaan, kaikessa kiireessä vielä tällainen kirppisviikko, kun ei taida olla tekemistä tarpeeksi.\nKohta vuoden verran ajatuksia elämästä ja säästämi...\nYlimääräiset menot: tammikuu


Firmware 3.55 jailbreak | AfterDawnin keskustelualueet\nNoniin siis kysyisin tästä otsikosta olevan kysymyksiä.\nMistä saa install packageja? ja kuinka ne asennetaan?\npitääkö jokaiseen peliin olla oma package?\nvoiko PS3 hajota jos tekee jotain väärin?\nTuossa pari kysymystä. Ja arvostan henkilöitä jotka neuvovat oikein kädestä pitäen )\nlataa toi ja sielä on semmoinen PS3UPDAT.PUP laita se muistitikulle /PS3/UPDATE/PS3UPDAT.PUP\nsitten laita ps3 ja mene järjestelmäpäivitys -> päivitä tallennuslaitteen kautta ja siinä sitten pitäisi lukea 3.55-jb (en oo varma mitä pitäis lukee mut joku tommonen) Asenna se ja sitten näyttö menee pimeäksi ja ps3 piippaa parikertaa ja voála sinulla on jailbreakattu ps3....\nTossa ohje englanniksi jos et ymmärrä: http://www.ps3-hacks.com/2011/01/08/ps3-3-55-jailbreak-released/\nJos onnistuit niin mene Pelit (osioon) ja sielä pitäisi olla install pack page files en oo varma nimestä\nMiten asennetaan omia ohjelmia= laita .pkg tiedosto muistitikun alkuun ei mihinkään kansioon.\nMuuten hyvä, mutta Kmeawin CFW on tällä hetkellä se varmin tapa softamodata PS3. Lisäksi konsoli tulee ensin päivittää aitoon 3.55 firmwareen ja siitä vasta ns. jailbreak-firmwareen. Suoraan jailbreak-firmwareen päivittäminen brickkaa koneen jos siellä on esim. 3.41 pohjalla.\njoo kiitti kaikille teille oli apua mutta vielä kysyisin että.. mistä saa sitten noita patcheja ym.. kun se oli vähän hakusessa :kitos\nRiippuu vähän, että mitähän patcheja meinaat?\nniitä install packageja? mutt sit kun kokeilin ystävääni googla niin tyrmistyn kun luin että niitä ei olla vielä tehty?\nVissiin meinaat siis näitä homebrew/yms. softia jotka tulee .pkg tiedostoissa. Eli niitähän löytyy esim. psgroove.com ja ps3-hacks.com etusivuilta ihan suoraan news-osiosta.\nTuosta ensimmäisiä "uutisia" esim. juurikin noilta sivustoilta:\nJossain vaiheessa oli juttua, että noi varmuuskopioidut pelit ei vielä toimi mutta toimiiko ne nyt jo tällä? Mainintaa oli tuolla linkissä että "And there you go, you should have backups + PSN now running on your PS3", mutta varmistuisin nyt vain..\nE: Joo eiköhä ne toimi täl..\njos oon oikein ymmärtäny nii ps3 pitää siis päivittää vanhempaan, ja näin ollen netti pelit ei siis toimi?\nKun on kuitenkin sitten to jailbreakin ajanut ps3:een, nii voiko sen ns. poistaa niin, että kytkee ps3:en verkkoon ja päivittää taas uusimman pävityksen, ja pääsee näin taas pois "piraatti modista", ja verkkoon pelaamaan?\nvai onko kyseessä lopullinen muutos?\nJos olet tekemässä tuota niin PITÄÄ OLLA 3.55 ofw (sonyn oma firmware) voit pelaa netissä mutta jos haluat häcksit pois niin asenna uudestaan 3.55 ofw\nNyt on toi Kmeaw CFW 3.55 asennettu ja Rogero BM Manager v7.9c mutta ei löydä noita mun varmuuskopioita yhtään. Ainoastaan löytää sen pelilevyn joka o laitettu sisään ja sen suostuis käynnistää, mutta ei muita. Mulla on ne varmuuskopiot asennettu "oman4567" (?) kansioon ja oon ton ohjelman (rogero) asetuksista laittanu et ettis ne pelit tosta kansiosta, mutta ei se löydä kai...\nParhaiten toimivat kun pistät suoraan kovolle "GAMEZ" kansioon. Lisäksi kun päivität, eli poistat wanhan managerin ja pistät uuden, niin eivät pelit vahingossakaan voi poistua konsolista. Jos pistät pelit esim. tuohon hdd0\_GAMEZ -hakemistoon, niin nehän menevät kukin omaan kansioonsa\nja sen sisällä on heti pelin tiedostot\nEi siis esim. näin:\nAlko just tuntuu silt et ne pelit o tainnu poistuu sielt jollai ilveel... Täytyypi laittaa ne uusiks. Laitan ne tollee hdd0/Game/ kansioon\nE: Vai onkoha se hdd0/game/gamez sittenki... Pistän nhl11 varmuuskopiointii ja kokeilen saanko pyörii\nAntaa mustaa ruuutua vastaukseksi... Pitäskö joku eboot.ini filu hommata et sais rullaa... Viimeks muistaakseni käytin openmanageria ja siitä piti säätää jotain pientä.\nSe on ihan hdd0/GAMEZ, ei siis laiteta sinne game-kansion sisälle.\nKäytä Gaia Manageria (v2.05 tai uudempaa) tai multiMAN -manageria (v1.14.00 tai uudempaa). Niissä pitäisi olla tuo "Fix Permissions" valmiina joka korjaa tuon eboot.bin virheen.\nEDIT2: v3.41 firmwarelle patchatut pelit eivät toimi v3.55 firmwaressa. Pelien pitää olla muokkaamattomia. Joissain peleissä pitää myös tehdä jotain muita jippoja, että saa toimimaan (esim. MW2).\nPeli lähti päälle ku käytin uusinta lv2.pkg patchia, versiota 4.\nMulla se asens sen pelin suoraa tonne hdd0/game/gamez kansioon, kun ton rogero managerin kaut laitoin kovolle.\nE: Siirsin hdd0/gamez kansioon ny tonki ja laitan muutki sinne.\nartsi888, eli jos tiputat 3.41:een niin et pääse nettiin pelaamaan.\nTällä uudella muokatulla firmwarella, joka on muokattu 3.55:sta, pääsee:\nJa jos haluaisi tiputtaa 3.50/3.55 -> 3.41, itse varmuuskopioiden pelaaminen ja downgrade vaatisi tota jb tikkua / vast. tikkua\nVoi persie.. Nyt teki Sony Häiyn tempun.. Laittoi firmware 3.56 joka estää 3.55 Geohotin tekeleen käyttämistä..\nNo.. Seuraavaa odotellessa.\ntoimiiko siiten noi ladatut pelit, jotka on tarkotettu 3.41, tolla uudella muokatulla firmwarella?\nToimii ne, mutta aina ne vaatii säätöä. Tosin nettipelaaminen tais loppua kuin seinään varmuuskopioilla + 3.55 päivityksellä, koska tänään tuli ulos 3.56 ja se pitäis päivittää et pääsee...


Kolmikantaisella yhteistyöllä maakuntakeskuksen maksaminen yhtenäiseksi - Monetra Konserni\nSuomen seitsemänneksi suurin kaupunki, 143 000 asukkaan Jyväskylä palvelee koko Keski-Suomen maakuntaa. Kaupunki on siirtymässä maksamisen toiminnoissaan kohti nykyaikaisempia prosesseja ja lisäämässä verkkomaksamisen mahdollisuuksia kuntalaisilleen. Tässä kehitystyössä Monetra ja CPU ovat kaupungille tärkeitä kumppaneita.\nJyväskylän kaupunki on vuodesta 2019 lähtien hankkinut muun muassa palkkahallinnon ja kirjanpidon palvelut Monetra Keski-Suomelta. ”Uudessa keskussairaala Novassa ravintola- ja kioskitoiminnasta vastaa Kylän Kattaus. Sen tarpeiden myötä kaupunki halusi laajentaa yhteistyötä Monetran kanssa myös maksamisen palveluihin. Nyt toimitamme Jyväskylälle myös kassajärjestelmä- ja verkkokauppapalvelut,” kertoo Monetra Oulun järjestelmäasiantuntija Jaana Vesavaara.\nKaupungin sovellussuunnittelija Tiina Räsänen kiittelee yhteistyötä Monetran kanssa: ”Kun Monetra oli kilpailuttanut kassajärjestelmän valmiiksi, kaupungin oli helppo tulla mukaan sopimukseen. Monetralla myös osataan ennakoida ja ottaa asiakas projekteihin mukaan jo varhaisessa vaiheessa, jotta asiakkaan näkökulma pääsee esiin”.\nRäsänen kehuu erityisesti sitä, kuinka joustavasti Monetra on Jyväskylän kaupunkia palvellut. ”Monetralla on tartuttu asiakkaan ongelmiin tosissaan. Kolmikantainen yhteistyö kaupungin, Monetran ja CPU:n välillä on toiminut hyvin alusta saakka”, Räsänen iloitsee. Monetran Vesavaara kokee samoin: ”Jyväskylän kaupunki on tyypillinen iso asiakas, jossa käyttöpaikkoja on paljon ja kokonaisuus siten laajempi. Mutta yhteistyö on sujunut hyvin ja vastuut on selkeästi jaettu.”\nCeepos-maksamisen alustaan kuuluva Jyväskylän kaupungin verkkokauppa palvelee niin alueen asukkaita kuin matkailijoitakin. Verkkokaupan valikoimasta löytyy tällä hetkellä pääasiassa Visit Jyväskylän opaskierrosten ja lasten kulttuuritapahtumien lippuja, pääsylippuja Jyväskylän sinfoniaorkesterin virtuaalikonsertteihin sekä Ceepos Mobiilimaksu -sovelluksen saldolataus.\nMaksamisen alustan mobiiliratkaisu on käytössä jo noin 60 koululla ja päiväkodilla lasten välipalojen sekä henkilökunnan lounaiden maksamisessa. ”Mobiilimaksaminen on hyvin onnistunut ratkaisu, koska sen myötä koululla tai päiväkodilla ei tarvitse olla raskasta kassaa. Käteisen käsittely jää pois ja se on ratkaisuna aika helppokäyttöinen myös. Valvojan sovellusta pystyy helposti käyttämään vaikka tabletilla,” Räsänen tuumii.\nMyös Jyväskylän kaupungin ateriapalveluja tuottavalla Kylän Kattauksella on oltu tyytyväisiä mobiilimaksamisen myötä saavutettuun taloushallinnon automaatioon. ”Aikaisemmin rahat laitettiin ensin selvittelytilille ja sitten erikseen muistion avulla tulotilille. Nyt ei enää tarvitse tehdä muistiota, mikä on helpottanut työtä, Kylän Kattauksen talouspäällikkö Olga Ukkonen kiittelee.\nKäyttäjät ovat ottaneet uuden maksusovelluksen vastaan hyvin, joskin monissa käyttöpaikoissa käyttömäärät ovat jääneet vielä vähäisiksi koronapandemiasta johtuneiden poikkeusjärjestelyiden vuoksi. Tilanteen odotetaan muuttuvan koulujen ja päiväkotien aloittaessa uutta ja normaalimpaa lukuvuotta.


Rakenteellinen palontorjunta | Suomen Palokatkomestarit Oy\nRakenteellinen palontorjunta - kaikki ratkaisut saman katon alta\nRakenteellinen palontorjunta perustuu paloturvallisiin rakenteisiin, joissa on asianmukainen palosuojaus, standardien mukaisiin palokatkoihin ja palotekniseen osastointiin. Rakenteellinen palontorjunta on usein myös edellytys sille, että onnettomuuden sattuessa vakuutus korvaa syntyneet vahingot.\nSuomen Palokatkomestarit Oy tarjoaa kaikki palokatkopalvelut saman katon alta.\n➔ Suunnittelemme ja asennamme palokatkoja\n➔ Teemme elementtisaumaukset, palosaumaukset ja muut saumaukset\n➔ Toteutamme kaikki muut palosuojaustoimenpiteet\n➔ Saat meiltä myös paloturvallisuuskokonaisuutesi huolto- ja kunnossapitopalvelut\nHuolto- ja kunnossapito ➜\nMerenkulku & offshore ➜\nVältä henkilövahingot, minimoi materiaalivahingot ja kustannukset\nTulipalojen aiheuttamat aineelliset vahingot kohoavat vuosittain jopa 200 miljoonaan euroon. Eikä summa vielä sisällä henkilövahinkojen aiheuttamia kustannuksia, joita ei edes voi rahassa mitata.\nPaloturvallisuuden parantaminen palokatkojen ja muiden palosuojaustoimenpiteiden avulla on jokaisen kiinteistön tärkeä turvallisuustoimi, joka maksaa itsensä nopeasti takaisin. Mikäli tiloissa sattuu tulipalo, on vakuutusyhtiön ehdoissa yleensä selkeästi ilmoitettu että kiinteistön rakenteellinen palontorjunta on oltava kunnossa, jotta vakuutus kattaa aiheutuneita vahinkoja.\nKiinteistönomistajalla on siis pelkästään painavia syitä huolehtia rakennuksen rakenteellinen palontorjunta kuntoon.\nValitse kumppaniksi paloturvallisuuden asiantuntija\nSuomen Palokatkomestarit Oy käyttää vain sertifioituja työmenetelmiä ja -välineitä kaikissa palosuojapalveluissaan. Panostamme laadukkaaseen ja siistiin jälkeen työssämme. Lopputulos on aina turvallinen ja laadukas, sillä turvallisuutesi on meille pääasia!\nKun tarvitset luotettavaa kumppania rakenteelliseen palontorjuntaan, soita tai jätä tarjouspyyntö. Olemme sinuun mahdollisimman pian yhteydessä, jotta saat mielenrauhan rakennuksesi paloturvallisuudesta.


spend or save: breton knit - Jenni Ukkonen\nspend or save: breton knit\n12.4.2013 Teksti: Jenni Ukkonen\nValko/tummansiniraidallinen tai valko/mustaraidallinen neule kuulunee vaatekaapin raikkaimpiin juttuihin. Niistä tulee mieleen meri ja aurinkoiset päivät, vai olenko ainoa joka on tätä mieltä? Mulla näitä raitapaitoja on ollut ja mennyt monet kappaleet, mutta tällä hetkellä siellä on taas yhden super ajattoman sellaisen mentävä aukko. Löysin nämä kaksi mielettömän hyvää vaihtoehtoa, kahteen eri budjettiin soveltuen:\nWhite/navy striped and white/black striped knits must be among those freshest looking things in any wardrobe. They just make you think of the sea and sunny days, don’t you think? I’ve had my fair share of breton knits in my life, but now I’m feeling there’s definitely space in my closet for one super timeless looking stripe knit. I found these two great options to choose from, and to suit two different kind of budgets:\nSpend: Filippa K – täältä/here (10% alennus koodilla zalayummu0413), save: Tom Tailor – täältä/here\nUlkonäöllisesti neuleet on hyvin pitkälti samanlaisia, mutta siinä missä Filippa K:n neule on villaa, on Tom Tailorin puuvillainen. Itse tykkään aavistuksen enemmän mallinsa puolesta Filippa K:n versiosta, mutta pohdiskelen tässä, onkohan se matskun puolesta väärä valinta kesää vasten? Osaisikohan joku sanoa kuinka paksusta neuloksesta on kyse?\nBoth look a lot similar, but Filippa K’s knit is wool and Tom Tailor’s cotton. I prefer the Filippa K one slightly more because of the shape of it, but I wonder if it’s a silly thing to buy before summer because of the material. I wonder if anyone knows how thick knit it really is?\nAino / 14.4.2013 klo 15:52\nJoo, mäkin oon normaalisti S-M kokoa ja kokeilin tuosta neuleesta sitä M-kokoa. Oli liian iso olkapäiltä ja sit taas muuten vähän liian lyhyt mun makuuni, joten jäi kauppaan – sen verran kallis kuitenkin, ettei viitti maksaa, jollei istu just nappiin. Toivottavasti sopii sulle paremmin! 🙂\nJonna H. / 12.4.2013 klo 14:15\nTosi kivoja, varsinkin toi Tom Taylor iskee itseeni noiden leveämpien raitojen vuoksi. 🙂 Eikä pidennetystä takaosastakaan haittaa ole. 😉\ntwigyo / 12.4.2013 klo 14:59\nEn osaa sanoa neuloksesta, mutta molemmat näyttävät tosi tyylikkäiltä! Kannattaa varmaan valita matsku sen mukaan, kuinka vilukissa itse olet – villa sopii hyvin viileisiin kesäiltoihin, puuvilla menee taas päivälläkin 🙂 Täällä Suomessa on tällä hetkellä sen verran kylmä, että saa vielä unelmoida sellaisista päivistä, kun päälle voi vetää pelkän neuleen… 😀\nAnonymous / 12.4.2013 klo 15:06\nFilipan pusero on ohut ja tosi miellyttävän tuntuinen. Suosittelen 🙂\nJ / 12.4.2013 klo 15:16\nHei, minulla on tuo Filippa K:n neule jos on kyse siis tämän kevään mallista, jota on myös sinisellä pohjalla saatavilla. Neulos on ihan ohuen ohutta, joten se käy hyvin myös viileisiin kesäiltoihin ja mahtuu kapeiden jakkutakkien alle 🙂\nAnonymous / 12.4.2013 klo 16:58\nNoou, just tilasin Zalandolta parit kengät enkä huomannu alekoodia täällä. :S 😀\nAnonymous / 12.4.2013 klo 17:03\nOisko sulla vip-koodia nellyn midseason saleen?\nKaterina Alezandra / 12.4.2013 klo 17:24\nMinttu / 12.4.2013 klo 19:20\nTosiaan tuo ajattelin tulla kanssa sanomaan, että tuo Filippa K:n neule on niin ohutta ja pehmoista villaa, että se on todennäköisemmin viileämmän tuntuinen iholla kuin vähemmän hengittävä puuvilla. Muuten on sitten ihan makuasia, onko kapemmat vai leveämmät raidat enempi mieluiset.\nAnonymous / 12.4.2013 klo 19:28\nFilippa K:n neuletta olen käynyt kanssa ihailemassa Stockalla. Neulos on tosi ohutta ja mukavantuntuista. Sulle S-koko olisi varmaankin hyvä, kun olet pienikokoinen 🙂 Kuvan väri ei vastaa ihan todellisuutta, neule on semmoinen off white/kermanvalkoinen. Itse olisin heti ostanut, jos olisi ollut ihan puhdas valkoinen. Ei auta kuin odotella Sitä Oikeaa. -L\nJenni Ukkonen / 12.4.2013 klo 21:46\nNo eipä täälläkään ihan vielä kesä silti ole, mutta kovasti alkaa jo lämmetä niin uskaaltaa alkaa jo miettiä heh 🙂\nItsekin tykkään molemmista hurjasti, just sopivasti erilaisia mutta silti samanlaisia 😉\nJenni Ukkonen / 12.4.2013 klo 21:51\nJuu sepä juurikin 🙂 Jee hieno juttu, kiitos 🙂\nKuulostaa just loistavalta! 🙂\nVoi höh! Sain kyllä koodin juuri tänään että aiemmin en olisi siitä voinutkaan sanoa :/\nJenni Ukkonen / 12.4.2013 klo 21:52\nVielä ei ole tiedossa ainakaan 🙂\nJenni Ukkonen / 12.4.2013 klo 21:53\nKiva tietää, eiköhän se sitten se oli mikä menee tilaukseen 🙂\nEikös vaan !:)\nJenni Ukkonen / 12.4.2013 klo 21:55\nHieno juttu, mua ei haittaa vaikka on luonnonvaaleakin joten uskon että menee tilaukseen 🙂 Tuosta näytti olevan XS:kin, vai onko se sitten jo ihan lasten koko? Yleensä nimittäin sitä käytän mutta en tiedä uskaltaako sitten riskeerata. Pitänee se vielä selvittää 🙂\nAnneli / 13.4.2013 klo 02:04\nMassimo Duttilla on samankaltainen puuvillainen, löysempi malli mutta silti tosi naisellinen. Nimenomaan kesäksi matskunsa takia, tosi hyvä päällä! Ps. itse oon yleensä s-kokoa (171 cm tosin rajoittaa sitä vähän) mutta tässä otin L:n. http://www.massimodutti.com/webapp/wcs/stores/servlet/product/duttius/en/30109527/370510/1932018/STRIPED%2BSWEATER%2BWITH%2BELBOW%2BPATCHES\nAnneli / 13.4.2013 klo 02:06\nPellavaa siis tuo Massimo Dutti, ei puuvillaa, haha! 😀\nAnonymous / 13.4.2013 klo 07:06\nJuu, eikun huonoo tuuria vaan oli. 😀 Mutta pääasia, että sopivat kengät löyty. 😉\nJenni Ukkonen / 13.4.2013 klo 08:31\nHihii juu tiedän sen neuleen, mutta tiedän että ainakin kahdella kaverillani on tismalleen se sama, joten haluan suosiolla etsiä jo itselleni toisen 😀 Kiva se kyllä on, ei siitä eroon pääse! 🙂\nmiumo / 13.4.2013 klo 10:35\nI love stripes, I sent you an e-mail, kiss\nJenni Ukkonen / 13.4.2013 klo 11:15\nAino / 13.4.2013 klo 11:43\nMulle ei valitettavasti istunut toi Filippa K lainkaan malliltaan, pitää varmaan käydä kokeileen tota Tom Tailoria jos jostain löytyisi. Molemmat kyllä tosi nättejä 🙂\nJenni Ukkonen / 13.4.2013 klo 11:51\nVoi höh :/ miten se on sitten malliltaan/mitoitukseltaan? Iso, pieni…?\nmiumo / 13.4.2013 klo 12:10\nJ / 13.4.2013 klo 12:27\nHeippa, kirjoitin aiemmin tuolla ylempänä että minulla on sama paita ja mielestäni mitoitus on aika pientä. Itse olen S-M kokoa normaalisti, mutta tästä neuleesta mulla on L. Se on aika lyhyt ja kapea, itse tykkään että neule ei ole ihan makkarankuori vaan vähän rennompi 🙂 Malli on siis ihan klassikko ja perus, mutta mitoitus on Filipan tavallisesta vähän pienempää. Ehkä sinuna ottaisin S-koon, ellet sitten halua että neule on tosi tiukka? Pesussa (itselläni villaohjelma koneessa pesupussissa) se menee vielä hitusen kokoonkin.\nJenni Ukkonen / 13.4.2013 klo 12:47\nVoi suurkiitos J että tulit selventämään, oli suuri apu kokopohdinnassa 🙂\nAnonymous / 13.4.2013 klo 16:30\nSiis ei oo todellista 😀 Kommentoin just eilen tuosta Filipan neuleesta ja tänään menin katsomaan josko Sokokselta löytyisi vastaavaa. Löytyihän sieltä, juurikin tuo Tailorin neule, enkä edes tajunnut että se on just toi. Näin ne blogit alitajuisesti vaikuttaa. Näyttää siltä, että se olikin sitten se mun Oikea. – L\nAnonymous / 13.4.2013 klo 16:31\nJa tuo Tailor on muuten ihan superihana livenä, musta paljon paremman näköinen kuin kuvassa! Vieläpä kirkkaanvalkoinen pohja. Veikkaisin että hyvä kandidaatti myös sulle, jos et jo ehtinyt tuota Filippaa ostaa, joka toki aivan upea sekin :)- L\nJenni Ukkonen / 13.4.2013 klo 19:20\nVielä en ehtinyt laittaa tilaukseen, voi olisikohan liikaa jos laittaisin kummankin… ? 😛 No ehkei sentään, pitääpä sitten pohdiskella vielä 🙂\nHih no mutta hyvä jos löytyi! 😀


Tarkista tämä asetus autostasi, saatat autoilla takavalot pimeinä | Paikalliset | Länsi-Uusimaa\nJos näkyvyys on huonontunut, on ajo- ja takavaloja käytettävä myös päivällä. Arkisto/Meri Koskinen\nAamun ja illan hämärässä liikenteessä on autoja, joissa ovat päällä vain etuvalot tai valot eivät pala ollenkaan. Autoilijan vastuulla on, että muut näkevät hänet.\nSyksyn edetessä lisääntyvä pimeys vaatii kunnolliset ajovalot. Jos näkyvyys on huonontunut esimerkiksi sumun, lumi- tai vesisateen takia, on ajo- ja takavaloja käytettävä myös päivällä. Pelkät huomio- eli päiväajovalot eivät silloin riitä.\nTakavalojen palamattomuuteen voi olla yhtenä syynä autojen päiväajovalotoiminto. Joissakin automalleissa takavalot eivät pala automaattisesti, jos päiväajovalotoiminto on käytössä.\n– Autoilijan on tunnettava oman kulkupelinsä toiminta. Ohjekirjan lukemisen lisäksi kannattaa kokeilla ja katsoa ennen kuin lähtee liikkeelle, miten valokatkaisijan eri valinnat vaikuttavat valojen toimintaan, kehottaa tiedotteessa Liikenneturvan Marko Nieminen.\nHämärässä havaintojen tekeminen on hankalampaa kuin valoisalla. Liikenneturva neuvoo, että kaukovaloja on hyvä käyttää aina, kun se muita häikäisemättä on mahdollista ja tieosuus ei ole valaistu.\nPimeys on syytä huomioida myös ajonopeudessa. Nopeutta tulee alentaa, jotta kuljettajalle jää aikaa havainnoida ja toimia tilanteen vaatimusten mukaan.\nVinkit auton valojen käyttöön\nPuhdista auton ajovalot edestä ja takaa päivittäin ennen ajoon lähtöä, etenkin pakkasaamuina. Nykyvalot eivät sula itsekseen auki matalan toimintalämpötilansa vuoksi.